open-index/open-wikipedia-markdown huggingface dataset:
יחסי אנטיגואה וברבודה – ישראל

**יחסי אנטיגואה וברבודה–ישראל** הם היחסים הדיפלומטיים הרשמיים שמתקיימים בין אנטיגואה וברבודה לבין מדינת ישראל.

היחסים בין אנטיגואה וברבודה לבין מדינת ישראל כוננו לראשונה עוד לפני עצמאותה של אנטיגואה וברבודה, בשנת 1964 כשעוד הייתה אוטונומיה של הממלכה המאוחדת. היחסים הבילטרליים בין שתי המדינות כוננו ב-22 ביוני 1983.

## נציגויות דיפלומטיות
* ישראל אינה מיוצגת באנטיגואה וברבודה הן בדרג השגרירות והן בדרג הקונסולרי, אלא באמצעות השגרירות שהיא מחזיקה בסנטו דומינגו, בירת הרפובליקה הדומיניקנית.
* אנטיגואה וברבודה אינה מיוצגת בישראל, הן בדרג השגרירות והן בדרג הקונסולרי.

## ראו גם

* יהדות האיים הקריביים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי איי בהאמה – ישראל

**יחסי איי בהאמה–ישראל** הם היחסים הדיפלומטיים הרשמיים שמתקיימים בין קהיליית איי בהאמה לבין מדינת ישראל.

## היסטוריה
היחסים שבין קהיליית איי בהאמה לבין מדינת ישראל כוננו לראשונה בשנת 1974, קצת פחות משנה לאחר קבלת עצמאותה של האחרונה מן הממלכה המאוחדת.

בהחלטה 3379 של העצרת הכללית של האו"ם בנובמבר 1975 אשר קבעה כי "ציונות היא צורה של גזענות ואפליה גזעית" התנגדה איי בהאמה להחלטה והצביעה נגד לצד 34 מדינות נוספות. בהחלטה 4686 של העצרת הכללית אשר באה לחזור בה מהקביעה של ההצבעה הקודמת, המדינה הייתה אחת ממציעות ההחלטה ונכללה בין 111 המדינות שהצביעו בעדה.

בעת ההצבעה על החלטה 67/19 של העצרת הכללית ב-29 בנובמבר 2012, אשר הציעה את שדרוג מעמדה של הרשות הפלסטינית באו"ם – מישות משקיפה שאינה מדינה, למדינה משקיפה שאינה חברה, נמתנה איי בהאמה בין 41 המדינות אשר נמנעו בהצבעה.

במאי 2024, איי בהאמה הכירו במדינה פלסטינית.

## נציגויות דיפלומטיות
* ישראל אינה מיוצגת באיי בהאמה הן בדרג השגרירות והן בדרג הקונסולרי, אלא באמצעות השגרירות שהיא מחזיקה במקסיקו סיטי, בירת מקסיקו.
* איי בהאמה אינה מיוצגת בישראל בדרג השגרירות. איי בהאמה מיוצגת בישראל בדרג הקונסולרי באמצעות קונסוליה רשמית שהיא מחזיקה בתל אביב. קונסולית הכבוד של איי בהאמה בישראל היא טליה גלאנץ.

## ראו גם

* יהדות האיים הקריביים

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
ספריית קוג'אס

**ספריית קוג'אס** (בצרפתית: **Bibliothèque Cujas**) היא ספרייה ברובע הלטיני של פריז.

## היסטוריה
ספריית קוג'אס המקורית הייתה ספריית בית הספר למשפטים של אוניברסיטת פריז, אוספי הספרייה פוזרו במהלך המהפכה הצרפתית, כתוצאה מכך אוספי הספרייה הנוכחיים הורכבו מ-1829.

בשנים 1876–1914 השקיעה הנהלת הספרייה מאמצים רבים על מנת לפתח את אוספי הספרייה, וב-1958 נבנה בניין הספרייה החדש.

ב-1970 פוצלה האוניברסיטה של פריז למספר אוניברסיטאות שונות, וכתוצאה מכך הפכה ספריית בית הספר למשפטים לספרייה בין-אוניברסיטאית, שנקראה החל מ-1978 בשם **ספריית קוג'אס**.

מ-1979 מנוהלת הספרייה בפיקוחן של אוניברסיטת פנתאון-סורבון ואוניברסיטת פנתאון-אסאס.

הספרייה מכילה 750,000 פריטים, ומהווה את הספרייה המשפטית הגדולה באירופה.

בספרייה ישנו גם ארכיון המכיל בין היתר מסמכים של האומות המאוחדות, וכמו כן ישנו אוסף של כתבים נדירים וחדר קריאה.

הספרייה שותפה, יחד עם הספרייה הלאומית של צרפת, במספר פרויקטים של שימור ודיגיטציה.

## קישורים חיצוניים

* 

קטגוריה:צרפת: ספריות
קטגוריה:פריז: חינוך
קטגוריה:פריז: מבנים
יחסי טובאלו–ישראל

**יחסי טובאלו–ישראל** הם היחסים הדיפלומטיים הרשמיים שמתקיימים בין טובאלו לבין מדינת ישראל.

## היסטוריה
היחסים בין שתי המדינות כוננו בשנת 1984, כשש שנים לאחר הכרזת העצמאות של טובאלו מן הממלכה המאוחדת.
[250px|ממוזער|ימין|[נשיא מדינת ישראל|נשיא המדינה ראובן ריבלין לצד ראש ממשלת סמואה טואילאפה איונו סאיללה מליילגאוי  וסגן ראש ממשלת טובאלו מינוט אלאפטי טאופו (משמאל), בעת פסגה של ריבלין עם מנהיגים ממדינות אוקיאניה שהתקיימה בנאדי  שבפיג'י, פברואר 2020]]
בנובמבר 2012 בעת ההצבעה בעצרת הכללית של האו"ם על שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם) הצביעה טובאלו בעד ההחלטה, בניגוד לרוב המדינות באזור האוקיינוס השקט אשר הצביעו נגד לצד ישראל (איי מרשל, מיקרונזיה, נאורו, פלאו), נמנעו (אוסטרליה, פיג'י, פפואה גינאה החדשה, סמואה, טונגה, ונואטו) או נעדרו מן ההצבעה (קיריבטי).

## נציגויות דיפלומטיות
* ישראל אינה מיוצגת בטובאלו הן בדרג השגרירות והן בדרג הקונסולרי, אלא באמצעות השגרירות שהיא מחזיקה בוולינגטון בירת ניו זילנד.
* טובאלו אינה מיוצגת בישראל בדרג השגרירות אלא בדרג הקונסולרי באמצעות קונסוליה ברמת השרון. קונסול הכבוד של טובאלו בישראל הוא יעקב לויטר.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי ישראל–קיריבטי

**יחסי ישראל–קיריבטי** הם היחסים הדיפלומטיים הרשמיים שמתקיימים בין מדינת ישראל לבין הרפובליקה של קיריבטי.

## סקירה כללית
היחסים שבין הרפובליקה של קיריבטי לבין מדינת ישראל כוננו בשנת 1984, כחמש שנים לאחר הכרזת עצמאותה של האחרונה מן הממלכה המאוחדת.

בנובמבר 2012 בעת ההצבעה בעצרת הכללית של האו"ם על שדרוג מעמדה של הרשות הפלסטינית מישות משקיפה שאינה מדינה, למדינה משקיפה שאינה חברה (החלטה 67/19 של העצרת הכללית של האו"ם) נציג קיריבטי נעדר מן ההצבעה.

קיריבטי היא אחת מ-48 מדינות העולם (בהן ישראל) שלא מכירות במדינה פלסטינית.

## נציגויות דיפלומטיות
* ישראל אינה מיוצגת בקיריבטי הן בדרג השגרירות והן בדרג הקונסולרי, אלא באמצעות השגרירות שהיא מחזיקה בוולינגטון בירת ניו זילנד.
* קיריבטי אינה מיוצגת בישראל, הן בדרג השגרירות והן בדרג הקונסולרי.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי אסטוניה–ליכטנשטיין

[ממוזער|שר החוץ הסטוני [סוון מיקסר נפגש עם מקבילתו מליכטנשטיין אאורליה פריק בשולי פסגה של הארגון לביטחון ולשיתוף פעולה באירופה בווינה, 2017]]
**יחסי אסטוניה–ליכטנשטיין** הם היחסים הדיפלומטיים הרשמיים שבין **[[אסטוניה|רפובליקת אסטוניה]]** לבין **[[ליכטנשטיין|נסיכות ליכטנשטיין]]**.

## סקירה כללית
היחסים בין אסטוניה לליכטנשטיין כוננו ב-7 במרץ 2016. אזרחים אסטונים יכולים לבקר בליכטנשטיין וזאת ללא צורך באשרה. גם אזרחי ליכטנשטיין יכולים לבקר באסטוניה ללא צורך באשרת כניסה עקב אמנת שנגן.

היחסים הכלכליים בין שתי המדינות מנוהלים על ידי איגוד הסחר החופשי האירופי בו חברה ליכטנשטיין. בשנת 2018 הסחר הכולל בין שתי המדינות עמד על קצת פחות משבע מאות אלף אירו בלבד. ליכטנשטיין היא שותפת הסחר ה-112 בגודלה של אסטוניה, בהתחשב בגודלה הקטן כמיקרו מדינה זהו מיקום משמעותי.

## ביקורים מדרג גבוה
### מליכטנשטיין לאסטוניה
* אאורליה פריק, שרת החוץ, התרבות והצדק של ליכטנשטיין (אוקטובר 2017)

## נציגויות דיפלומטיות
* אסטוניה אינה מיוצגת בליכטנשטיין הן בדרג השגרירות והן בדרג הקונסולרי. אסטוניה האמינה את שגרירותה שבברן, בירת שווייץ על מונקו.
* ליכטנשטיין אינה מיוצגת באסטוניה הן בדרג השגרירות והן בדרג הקונסולרי.

## קישורים חיצוניים

* Liechtenstein, באתר משרד החוץ של אסטוניה

קטגוריה:ערכים ללא קטגוריות פיזיות - יחסי חוץ
ניקודם קארו

**ניקודם קארו** (בגרמנית: **Nikodem Caro**; 23 במאי 1871 – 27 ביוני 1935) היה תעשיין כימי ויזם יהודי גרמני, אבי תעשיית החנקן הגרמנית.

## קורות חיים
**רקע אישי ולימודים**

ניקודם קארו נולד בעיר לודז’ שבפולין, אז תחת שלטון האימפריה הרוסית. אביו, הרב אלברט קארו, הגיע מלב פוזן, ואמו הייתה רוזה לבית רובינשטיין מוורשה. סבו מצד אביו היה דמות בולטת בתנועת הרפורמה היהודית.

בשנת 1888 החל קארו ללמוד כימיה באוניברסיטה הטכנית המלכותית בשרלוטנבורג (כיום חלק מאוניברסיטת טכני בברלין). את תואר הדוקטור שלו קיבל בשנת 1892 מאוניברסיטת רוסטוק.

**פעילות מדעית ותעשייתית**

לאחר סיום לימודיו הקים קארו מעבדה פרטית, ושימש כיועץ בתחום הכימיה. במסגרת פעילות זו החל שיתוף פעולה עם הכימאי אדולף פרנק.

השניים ערכו ניסויים בחימום קרביד סידן וקרביד בריום בזרם של חנקן, וגילו כי תרכובות אלה “סוחפות” את החנקן – תגלית שהובילה להבנה כי ניתן ליצור ציאנידים מקרבידים אלקליים בתנאים של טמפרטורה גבוהה. ב-31 במרץ 1895 הם רשמו פטנט על תהליך לייצור בריום ציאניד, שהיה בעל חשיבות רבה בתעשייה.

בהמשך, פנתה אליהם חברת דינאמיט, בבעלותו של אלפרד נובל, בבקשה לפתח תהליך לייצור נתרן ציאניד – תרכובת חיונית לתהליך מיצוי זהב מעפרות דלות זהב. במסגרת מחקריהם, גילו תהליך לייצור ציאנמיד סידן מחימום קרביד סידן עם חנקן יבש בטמפרטורה של כ-1,100 מעלות צלזיוס.

בשנת 1900, גילה קארו כי חימום ציאנמיד סידן עם אדי מים מייצר אמוניה – תגלית משמעותית שנכנסה לשימוש נרחב בתעשייה.

**יזמות תעשייתית והשפעה כלכלית**

קארו הקים שורה של מפעלי תעשייה:

בשנת 1908 ייסד בעיר בידגושץ’ (אז בשטח גרמניה) מפעל גדול לייצור דשנים מבוססי סידן.

בשנת 1915, כחלק מהמאמץ המלחמתי של גרמניה במלחמת העולם הראשונה, הקים בעיר חוז’וב מפעל חדיש לייצור חנקן לתעשיית הדשנים והתחמושת.

בשל מעמדו ותגליותיו החשובות, נבחר לכהן כנשיא הסינדיקט הבינלאומי של תעשיית החנקן. בשנת 1913 הוענק לו תואר פרופסור מהקיסר וילהלם השני, ובהמשך קיבל גם את התואר הכבודני “יועץ סתרים”.

**פעילות ציבורית וחיים אישיים**

בשנת 1926 הצטרף לוועד של הוצאת אשכול, שפעלה להוצאת אנציקלופדיה יודאיקה בשפות עברית וגרמנית – מפעל ידע שאפתני שפעל בתקופת רפובליקת ויימאר.

בשנת 1932 היה מעורב בפרשה משפחתית מתוקשרת, לאחר סכסוך עם חתנו שנפרד מבתו.

## קישורים חיצוניים

## הערות שוליים

קטגוריה:תעשיינים יהודים גרמנים
קטגוריה:יזמים יהודים גרמנים
קטגוריה:כימאים יהודים גרמנים
קטגוריה:גרמנים שנולדו ב-1871
קטגוריה:גרמנים שנפטרו ב-1935
אנדי קלארק

**אנדרו קלארק**, FBA (באנגלית: **Andrew Clark**; נולד ב-20 בנובמבר 1957) הוא פרופסור לפילוסופיה וראש תחומי לוגיקה ומטפיזיקה באוניברסיטת אדינבורו בסקוטלנד. בעברו היה מנהל התוכנית למדעים קוגניטיביים באוניברסיטת אינדיאנה בבלומינגטון, אינדיאנה, ולימד בעבר באוניברסיטת וושינגטון בסנט לואיס, מיזורי ובאוניברסיטת סאסקס באנגליה. קלארק הוא אחד המייסדים של פרויקט המחקר השיתופי CONTACT שמטרתו לחקור את תפקידה של הסביבה בעיצוב אופי החוויה הפנומנלית. מאמריו וספריו של קלארק עוסקים בפילוסופיה של הנפש והוא נחשב למדען המוביל בתחום תודעה מורחבת. הוא כתב רבות על תורות הקַשְׁרָנוּת, רובוטיקה ותפקיד ואופי הייצוג המנטלי.

## התודעה המורחבת
קלארק מוכר בזכות ההגנה שלו על השערת התודעה המורחבת אותה הציג יחד עם הפילוסוף האוסטרלי דייוויד צ׳אלמרס. בעבודתו זו קלארק טוען כי לולאות ההיזון הדינמיות שדרכן מחוברות הרוח והעולם אינן אינסטרומנטליות בלבד. מעגל הפעילות העובר מהמוח דרך הגוף ואל העולם וחזור שוב ושוב למעשה מהווה נדבך עיקרי בקוגניציה. אליבא דקלארק, הנפש אינה מוגבלת על ידי האורגניזם הביולוגי אלא יכולה להתרחב גם לסביבתו של אותו אורגניזם. דוגמה לכך היא ביצוע משימה מתמטית. אדם אחד עשוי להשלים את המשימה אך ורק בראשו, ואילו אחר מסיים את המשימה בעזרת נייר ועיפרון. לפי עקרון הזוגיות של קלארק, אין סיבה להחשיב את האמצעים אלה כשונים מהותית כל עוד התוצאות זהות. התהליך הקוגניטיבי במקרה השני כוללת מניה וביה נייר ועיפרון, ולכן תפיסת הנפש המתאימה לאדם זה חייבת לכלול בתוכה פריטים אלה.

עבור קלארק, הגבול של ״עור וגולגולת״ לתודעה הוא שרירותי. האדם הוא מיסודו משתמש-טכנולוגי, ואין צורך להגביל את מבני התודעה לביולוגיה ממנה היא נובעת.

## לקריאה נוספת
ספרים מאת אנדי קלארק:

* *Microcognition: Philosophy, Cognitive Science and Parallel Distributed Processing*(1989)
* *Associative Engines: Connectionism, Concepts and Representational Change*(1993)
* *Being There: Putting Brain, Body and World Together Again*(1997)
* *Mindware: An Introduction to the Philosophy of Cognitive Science*(2001)
* *Natural-Born Cyborgs: Minds, Technologies, and the Future of Human Intelligence*(2004)
* *Supersizing the Mind: Embodiment, Action, and Cognitive Extension*(2008)
* *Surfing Uncertainty: Prediction, Action, and the Embodied Mind*(2016)


קלארק חבר בצוות העורכים של כתבי העת המקצועיים הבאים:

* *Cognitive Science *
* *Connection Science*
* *Minds and Machines *
* *Philosophy and Society*
* *Pragmatics and Cognition*
* *Cognitive Science Quarterly*
* *Behavioral and Brain Sciences *

## הערות שוליים

קטגוריה:חוקרי בינה מלאכותית
קטגוריה:סגל אוניברסיטת אינדיאנה
קטגוריה:סגל אוניברסיטת אדינבורו
קטגוריה:סגל אוניברסיטת וושינגטון בסנט לואיס
קטגוריה:בריטים שנולדו ב-1957
לי רוס (פסיכולוג)

**לי דייוויד רוס** (באנגלית: **Lee David Ross**; 25 באוגוסט 1942 – 14 במאי 2021) היה פרופסור קנדי-אמריקאי. הוא כיהן כפרופסור למדעי הרוח והמדעים באוניברסיטת סטנפורד. רוס היה פסיכולוג חברתי שתרם רבות לחקר הטיות ייחוס, בעיות בשיפוט וקבלת החלטות, וחסמים בהליכי פתרון סכסוכים.

תרומתו המוכרת ביותר למדע היא תיאורה והמשגתה של "**[[טעות הייחוס הבסיסית]]**", הטיה קוגניטיבית חברתית מרכזית בחקר הפסיכולוגיה החברתית, אשר מתארת את הנטייה של בני אדם להסביר התנהגות של אחרים במונחים של תכונות אישיות קבועות, תוך התעלמות מהקשרים חיצוניים או נסיבתיים. טעות הייחוס הבסיסית מקבלת מקום מרכזי בספרי הלימוד היסודיים בפסיכולוגיה חברתית.

תחומי עניין נוספים שלו כללו בעיות חברתיות מתמשכות, ובפרט קונפליקטים ממושכים בין-קבוצות, רציונליזציה אינדיבידואלית וקולקטיבית של הרוע, ותהליכים פסיכולוגיים המקשים על התמודדות עם אתגרים חברתיים. רוס אף יצא מהמעבדה ועירב את עצמו בפתרון סכסוכים ובתהליכי שלום אזוריים ב, בצפון אירלנד ובאזורים אחרים בעולם. ממקימי **המרכז ליישוב סכסוכים בינלאומיים וגישור** באוניברסיטת סטנפורד (Stanford Center on International Conflict and Negotiation – SCICN) יחד עם עמוס טברסקי, רוברט מנוקין, קנת' ארו, ורוברט וילסון.

ביחד עם עמיתים כמו ריצ'רד ניסבט ומארק לפטון, רוס פיתח גישות חדשניות להבנת הטיות קוגניטיביות בקבלת החלטות, בהבנת עמדות ובהערכת מידע. רוס פיתח והגדיר בעזרת קולגות נוספים מספר מושגים בתחום הפסיכולוגיה החברתית, כאשר המושג האחרון שטבע היה "ריאליזם נאיבי".

נפטר ב-14 במאי 2021 בביתו בפאלו אלטו. הותיר אחריו את אשתו יהודית, ארבעת ילדיהם הבוגרים, ומספר נכדים.

## פרסומים נבחרים
* **The Person and the Situation** – ספר משותף עם ריצ'רד ניסבט (1991), אשר הציג את עיקרי הגישה הסיטואציוניסטית בפסיכולוגיה החברתית.
* **The Wisest One in the Room** - ספר משותף עם טום גילוביץ (2015), אשר הציג את מיטב הרעיונות החשובים והשימושיים ביותר בפסיכולוגיה חברתית וענפי מדע קרובים.
* עשרות מאמרים מדעיים פורצי דרך בתחום ההטיות הקוגניטיביות, קבלת החלטות, קונפליקטים בין-קבוצתיים ופסיכולוגיה פוליטית.

## קישורים חיצוניים
*  

## הערות שוליים

קטגוריה:מהגרים מקנדה לארצות הברית
קטגוריה:פסיכולוגים חברתיים אמריקאים
קטגוריה:סגל אוניברסיטת סטנפורד
קטגוריה:בוגרי אוניברסיטת טורונטו
קטגוריה:בעלי תואר דוקטור מאוניברסיטת קולומביה
קטגוריה:אמריקאים שנולדו ב-1942
קטגוריה:אמריקאים שנפטרו ב-2021
יחסי בוסניה והרצגובינה – קרואטיה

**יחסי בוסניה והרצגובינה–קרואטיה** הם יחסי החוץ בין **[[בוסניה והרצגובינה]]** ל**[[קרואטיה|רפובליקת קרואטיה]]**. המדינות המודרניות היו שתיהן חלק מיוגוסלביה. רוב האוכלוסייה בשתי המדינות מדברת אחת מהניבים של סרבו-קרואטית. שתי המדינות חולקות גבול משותף של 932 קילומטרים.

## היסטוריה
בוסניה והרצגובינה וקרואטיה היו שתיהן חלק מהאימפריה האוסטרו-הונגרית עד לאחר מלחמת העולם הראשונה, ולאחר מכן הצטרפו למדינת הסלובנים, הקרואטים והסרבים, אשר חברה לממלכת סרביה ולממלכת מונטנגרו, להקמת ממלכת הסרבים, הקרואטים והסלובנים, אשר הפכה בשנת 1929 לממלכת יוגוסלביה. במהלך מלחמת העולם השנייה היו שטחי שתי המדינות תחת שליטת המדינה העצמאית של קרואטיה, מדינה גרורה של גרמניה הנאצית שהונהגה על ידי תנועת האוסטאשה הקרואטית הפשיסטית. לאחר המלחמה הן שבו להיות חלק מיוגוסלביה בראשותו של טיטו.

בראשית שנות התשעים היו שתי המדינות מעורבות במלחמות יוגוסלביה, סכסוכים חמושים שבאו בעקבות התפרקות יוגוסלביה לחמש מדינות ריבוניות: בוסניה והרצגובינה, קרואטיה, הרפובליקה של מקדוניה, סלובניה והרפובליקה הפדרלית של יוגוסלביה (שהפכה בשנת 2003 לסרביה ומונטנגרו, והתפרקה בשנת 2006). הקרואטים, הבוסניאקים והסרבים (כולל הקרואטים-בוסנים והבוסנים-סרבים) נלחמו זה בזה בבריתות לא יציבות בסדרת קונפליקטים. מרבית המלחמות אירעו בשטחה של בוסניה והרצגובינה, שם הקימו הקרואטים את הקהילה הקרואטית של הרצג-בוסניה. עם זאת, לאחר המלחמות שמרו בוסניה והרצגובינה וקרואטיה על אותו גבול שהיה להם בתקופת יוגוסלביה, ובעקבות הסכם דייטון בוסניה והרצגובינה חולקה לשתי ישויות על בסיס שלושת העמים: רפובליקה סרפסקה (לסרבים) והפדרציה של בוסניה והרצגובינה (לבוסנים והקרואטים). על פי ספר העובדות העולמי 7,269 פליטים קרואטים עדיין מתגוררים בבוסניה והרצגובינה ו-31,600 איש הם עקורים מבוסניה. ב-2009 חאריס סילייג'יץ', חבר נשיאות בוסניה והרצגובינה מטעם הבוסניאקים, הביע ביקורת על הסכם דייטון ותוצאותיו.

## יחסים כלכליים
היצוא לבוסניה והרצגובינה מסתכם ב-14.4% מכלל היצוא הקרואטי, ואילו משנת 2007 בוסניה והרצגובינה היא שותפת הסחר החמישית בגודלה בקרואטיה. כתוצאה מכך, קרואטיה היא גם היבואנית והיצואנית הגדולה ביותר של בוסניה והרצגובינה, ואילו בוסניה והרצגובינה היא הרוכשת השנייה בגודלה של סחורות קרואטיות. עם 343 מיליון מארק סחיר (237 מיליון דולר) של הון זר שהושקע, קרואטיה היא המשקיעה המובילה בבוסניה והרצגובינה, ומובילה עם סלובניה (302 מיליון מארק סחיר, או 208 מיליון דולר) וסרביה ומונטנגרו (122 מיליון מארק סחיר, או 84 מיליון דולר). בשנת 2007 הסתכם הסחר בין המדינות בסכום של 2,517 מיליון דולר (3.64 מיליארד מארק סחיר, או 13.63 מיליארד קונה קרואטי), גידול של 32 אחוזים לעומת השנה הקודמת.

## פיתוח כלכלי
בין המדינות נערכו כמה מיזמים משותפים, ובהם הרחבת הכביש האירופי E73 כדי להעלות אותו לסטנדרטים של כביש מהיר.

## סכסוכי גבולות
לשתי המדינות יש כמה קטעים של גבול השנויים במחלוקת, שהגדולה שבהן היא הנוגעת לגישה ימית אל נהר אונה (כפרים בבסיס הר פליישיביצה נמצאים בקרואטיה, בעוד שאחרים הם בבוסניה, המשמעות היא שיש צורך בתשעה מעברי גבול בכביש בודד, וחוסר הפעולה בבעיה זו מונע התפתחות רצינית באזור. קו הרכבת זאגרב–ספליט–ביחאץ' עדיין סגור לתנועה בעיקר בגלל הבעיה הזו. האשרור של הסכם הגבול משנת 1999 עדיין לא התרחש בשנת 2013.

## קישורים חיצוניים

קטגוריה:ערכים ללא קטגוריות פיזיות - יחסי חוץ
אורלה גארטלנד

**אורלה גארטלנד** (באנגלית: **Orla Gartland**; נולדה ב-3 בפברואר 1995) היא זמרת-יוצרת וגיטריסטית אירית.

## ביוגרפיה
אורלה נולדה ב-3 בפברואר 1995 בדבלין שבאירלנד.

ב-11 בנובמבר 2013, הוציאה את אלבום המוזיקה הראשון שלה, *Roots*.

ב-18 בינואר 2015, הוציאה את אלבום המוזיקה השני שלה, *Lonely People*.

ב-24 במאי 2019, הוציאה את אלבום המוזיקה השלישי שלה, **.

ב-21 בפברואר 2020, הוציאה את אלבום המוזיקה הרביעי שלה, *Freckle Season*.

ב-1 באוגוסט 2023 הוציאה את הסינגל "Kiss Ur Face Forever".

## קישורים חיצוניים

* 

## הערות שוליים

קטגוריה:זמרות-יוצרות איריות
קטגוריה:גיטריסטיות
קטגוריה:ילידות 1995
יחסי בוסניה והרצגובינה – קוסובו

**יחסי [[בוסניה והרצגובינה]]–[[קוסובו]]** אינם רשמיים בגלל היעדר תמימות דעים בממשלה המרכזית להכיר בעצמאות קוסובו, בעיקר בעקבות וטו של רפובליקה סרפסקה התומכת בצורה מוחלטת בסרביה.

## היסטוריה
ב-21 בפברואר 2008, אימצה רפובליקה סרפסקה, אחת משתי הישויות של בוסניה והרצגובינה, החלטה שבאמצעותה הוקיעה וסירבה להכיר בהכרזה החד-צדדית על עצמאותה של קוסובו מסרביה. בנוסף, הפרלמנט ברפובליקה אימץ החלטה שקבעה כי במקרה שרוב מדינות האיחוד האירופי והאו"ם יכירו בעצמאות קוסובו, הרפובליקה תראה את הפרישה בקוסובו כתקדים ותקיים משאל עם על מעמדה החוקתי שלה בתוך בוסניה והרצגובינה. לבסוף, ההחלטה קראה לכל פקידי הרפובליקה לעשות הכל כדי למנוע מבוסניה והרצגובינה להכיר בעצמאותה המוצהרת של קוסובו.

ב-27 באוגוסט 2008, שגריר בוסניה לשעבר בטורקיה חג'רודין סומון כתב מאמר מערכת שדן בדרכונים הקוסוביים, שם סיכם עד היום את עמדת בוסניה ביחס לקוסובו: "כמו בעניינים רבים אחרים, בוסניה והרצגובינה חלוקה עמוקות ביחס לעצמאותה של קוסובו. הפרלמנט של רפובליקה סרפסקה, המשתרע על 49 אחוז משטחה של המדינה, אימץ החלטה מיוחדת המגנה את עצמאותה של קוסובו והפגנות רחבות אורגנו שם במחאה. בהתחשב בכך שמנהיגי סרביה של אותה ישות איימו להתנתק מבוסניה והרצגובינה ולהצטרף לסרביה כפיצוי על אובדן קוסובו, אמר יו"ר נשיאות בוסניה והרצגובינה, חאריס סילייג'יץ' בפשטות כי לא סביר שארצו תכיר בעצמאותה של קוסובו בזמן הקרוב בגלל ההתנגדות החזקה של הקהילה הסרבית.

שר החוץ סוון אלקלעי הודיע לציבור ב-2 באוגוסט 2008 כי על פי חוק בוסניה והרצגובינה איננה יכולה לקבל את הדרכונים הקוסוביים, עד שנשיאות בוסניה תקבע החלטה כזו.

ב-26 בספטמבר 2008 בעת השתתפותו בעצרת הכללית של האו"ם בניו יורק, יו"ר הנשיאות הבוסנית, חאריס סילייג'יץ', אמר בריאיון לקול אמריקה ששודר בחזרה לבוסניה בשפה הבוסנית שהוא תומך בעצמאות קוסובו ומתנגד לבקשת סרביה כי בית המשפט הבינלאומי לצדק יתן חוות דעת על הלגיטימיות של עצמאות קוסובו. סילייג'יץ' דיבר בשמו כי נשיאות בוסניה והרצגובינה לא אימצה פה אחד במה שתאפשר לו לדבר רשמית.

באוגוסט 2009 ביקש פורום הבוסניאקים (המוסלמים הבוסנים) מקוסובו כי בוסניה תכיר בקוסובו ובדרכונים של אזרחיה. בתגובה, החבר הסרבי במוסד הנשיאות, נבוישה רדמנוביץ', הצהיר כי הנשיאות לא תדון בנושא בעתיד הנראה לעין, וכי מי שיבקש דרישות כאלה צריך לשקול "איזו מדינה היא מדינה בוסניה-הרצגובינה, אילו נטיות קיימות ומה יכול להיות ההשלכות של מהלך כזה". הוא אמר, "לפעמים חשיבה עם הלב אינה טובה למטרות הפוליטיות הגדולות יותר".

## הערות שוליים

קטגוריה:ערכים ללא קטגוריות פיזיות - יחסי חוץ
תחנת הרכבת לידס

**תחנת הרכבת לידס** (באנגלית: **Leeds Railway Station**) היא תחנת רכבת גדולה בממלכה המאוחדת ותחנת הרכבת המרכזית והגדולה ביותר בעיר לידס. תחנת לידס היא התחנה הרביעית בעומסה בבריטניה (מחוץ ללונדון) ובשנת 2019 עברו בה מעל ל-31 מיליון נוסעים.

תחנת לידס היא מוקד חשוב ברשת הרכבות הבריטית. התחנה משמשת כתחנת מעבר והחלפה ראשית בקו החוף המזרחי הראשי (עליו מספקת חברת רכבת לונדון וצפון-מזרח שירותי רכבות בין עירוניות מהירות ללונדון כל חצי שעה) והיא מהווה תחנה חשובה בקו הבינלאומי בין סקוטלנד, המידלנדס ודרום מערב אנגליה המתחברים לערים מרכזיות כמו בירמינגהאם, גלאזגו, אדינבורו, דרבי, נוטינגהאם, רדינג, בריסטול, אקסטר, פלימות' ופנזנס. ישנם גם שירותים בין עירוניים קבועים ליעדים מרכזיים ברחבי צפון אנגליה כולל מנצ'סטר, ליברפול, ניוקאסל ושפילד. זהו גם הטרמינל של רכבות העוברות על "קו הנוף" ו"קו קרלייל". ההרחבה העתידית שמתוכננת לשנים הבאות תחבר את התחנה לרשת המסילות במהירות גבוהה 2 (HS2).

## קישורים חיצוניים

## הערות שוליים

לידס
קטגוריה:לידס
קטגוריה:תחנות רכבת בניהול נטוורק רייל
יחסי פורטוגל–קוסובו

**יחסי פורטוגל–קוסובו** הם היחסים שבין **[[פורטוגל|הרפובליקה הפורטוגלית]]** ל**[[קוסובו|רפובליקה של קוסובו]]**.

## היסטוריה
קוסובו הכריזה על עצמאותה ב-17 בפברואר 2008, וכבר ב-7 באוקטובר 2008 הכירה פורטוגל בעצמאותה של קוסובו.

במהלך מלחמת קוסובו התכונן צבא פורטוגל להשתתף ב"מבצע כוח מאוחד".

לאחר תום פעולות האיבה, פורטוגל הציעה תוכנית ייצוב לעמק פרשבו בעל הרוב האלבני בסרביה שמצפון לקוסובו.

## כח צבאי
בקוסובו מוצבים 266 חיילים פורטוגלים המשרתים ב"כוח קוסובו", כח שמירת השלום של נאט"ו.

## קישורים חיצוניים

## הערות שוליים

קטגוריה:ערכים ללא קטגוריות פיזיות - יחסי חוץ
יחסי בוסניה והרצגובינה – רוסיה

שמאל|ממוזער|שגרירות בוסניה והרצגובינה במוסקבה
**יחסי בוסניה והרצגובינה–רוסיה** הם היחסים הדו-צדדיים בין שתי המדינות, בוסניה והרצגובינה ורוסיה.

## היסטוריה
רוסיה הכירה בעצמאותה של בוסניה והרצגובינה ב-27 באפריל 1992.

### כוחות רוסיים בבוסניה והרצגובינה
בוסניה היא אחת המדינות בהן רוסיה תרמה חיילים עבור נאט"ו לכוח הייצוב לשמירת השלום. ב-12 בינואר 1996, רוסיה שלחה חיילים לסרייבו, בירת בוסניה-הרצגובינה, דרך טוזלה. המוטיבציה למהלך, בחלקה, נבעה מהרצון לשפר את היחסים עם ארצות הברית. המיקום של פריסת החיילים הרוסיים הפך לנושא לדיון בינלאומי: הרוסים רצו לפרוס באזור הבוסניים-סרביים, ואילו ארצות הברית רצתה לפרוס אותם בשטח הבוסני-קרואטי. במהלך 1999, בעת מלחמת קוסובו, ההסכם משנת 1996 על פעולות משותפות בבוסניה שהובאו כדוגמה לשיתוף פעולה מוצלח של רוסיה-נאט"ו.

העמדה הרוסית לגבי שיקום בוסניה לאחר המלחמה נותרה, נכון ל-2008, בקו אחד עם המדיניות המערבית. בפרט, באוקטובר 2007 רוסיה אישרה את ההכחשה המערבית של ההצבעה העדתית (מוגנת על ידי המיעוט הסרבי וממשלת סרביה).

## נציגויות דיפלומטיות
בוסניה והרצגובינה מחזיקה ברוסיה שגרירות במוסקבה בלבד. מאידך, רוסיה מחזיקה בבוסניה והרצגובינה שגרירות בסרייבו בלבד.

## קישורים חיצוניים

## הערות שוליים

רוסיה
אריאל דוידוב

**אריאל דוידוב** (נולד ב-1960) הוא מלחין ישראלי-רוסי-אמריקאי של מוזיקה קלאסית ומורה.

## קורות חיים
אריאל דוידוב נולד במשפחה יהודית בשימקנט בקזחסטן, אז בברית המועצות.

בשנים 1975–1979 למד וסיים בהצטיינות לימודי מוזיקה במכללה למוזיקה בדושנבה בטג'יקיסטן, שם למד ניצוח ונגינת אקורדיון-באיאן. לאחר מכן, סיים בהצטיינות בשנת 1984 לימודי מוזיקולוגיה ותולדות המוזיקה במכון הממלכתי לאמנויות של טג'יקיסטן בדושנבה. בהמשך למד הלחנה ומוזיקולוגיה בקונסרבטוריון למוזיקה של סנט פטרסבורג עד שנת 1992, שם גם השתלם בלימודי המשך בהלחנה ותורת המוזיקה (לימודי "אספירנטורה") אצל בוריס טישנקו עד שנת 1994. בשנים 1985–1986 לימד ניצוח מקהלות במכללה הפדגוגית בדושנבה. בשנים 1986–1988 לימד מקצועות תאורטיים מוזיקליים במכללה למוזיקה בדושנבה, ובשנים 1992–1996 היה מדריך להלחנה ולתאוריית המוזיקה במחלקה הפדגוגית של הקונסרבטוריון סנט פטרסבורג.

בשנת 1994 התקבל כחבר באיגוד המלחינים של רוסיה ובשנת 1996 עלה לישראל. החל משנת 1997 הוא חבר באיגוד המלחינים הישראלים. בישראל, בשנים 1999–2003 עבד כעורך בהוצאה לאור של איגוד המלחינים הישראלים, ובשנים 2004–2005 לימד סולפג' ותורת המוזיקה בקונסרבטוריון של כפר יונה.

החל משנת 2005 חי בניו יורק בארצות הברית ומלמד כמורה פרטי הלחנה ונגינת פסנתר. בשנת 2003 זכה בפרס ראש הממשלה לקומפוזיטורים.

דוידוב הלחין בין היתר סימפוניה אחת, קונצ'רטו לקונטרבס ותזמורת, ושלישייה לחלילית, סקסופון ופסנתר, הוא הלחין את היצירות המוזיקליות "פליטים" (1997), ראגאווי 1 לכלי מיתרים וכלי הקשה (1989), ראגאווי 2 לחלילית, נבל וקונטרבס (1991) ואחרות.

יצירות שלו בוצעו בארגנטינה, ישראל (בין השאר בהזמנת קרן פליציה בלומנטל), הודו, קזחסטן, טג'יקיסטן, רוסיה, ארצות הברית ומדינות אירופיות רבות.

## פרסים ואותות הוקרה
* פרס ראש הממשלה לקומפוזיטורים (2003)

## יצירות
### לתזמורת
*סימפוניה
*קונצ'רטו לקונטרבס ולתזמורת
*פואמות סימפוניות
*פתיחות
- הפתיחה "אקסודוס" לתזמורת.

### במוזיקה למחול
סוויטה לבלט "עולם נפלא זה"

### מוזיקה קאמרית
*שלישייה לחלילית, נבל וקונטרבס ראגאווי 2 "
*שלישייה לחלילית, סקסופון אלטו ופסנתר "פליטים" (1993) מוקדשת לדושאן מיכאלק

## קישורים חיצוניים
*  באתר MusicaNeo
 
* הפורטל אסיה-ישראל - תקציר מקורות אנציקלופדי על  יהדות בוכרה 
* אתר הארגון צפונות תרבות
* קונצ'רטו גרוסו, בביצוע תזמורת הנוער של תיאטרון מרינסקי, סנט פטרסבורג, בניצוחו של טוגן סוחייב 2005 בערוץ יוטיוב

## הערות שוליים

קטגוריה:ישראלים ילידי טג'יקיסטן
קטגוריה:מלחינים יהודים רוסים
קטגוריה:מלחינים ישראלים
קטגוריה:יהודים בוכרים
קטגוריה:מורים למוזיקה בישראל
קטגוריה:מורים למוזיקה באמריקה
קטגוריה:מורים למוזיקה ברוסיה
קטגוריה:מורים למוזיקה יהודים
JD.com

**JD.com **(בסינית: **京东**; בפין-יין: **Jīngdōng**) הידועה גם כ-**Jingdong** ולשעבר: **360buy** הוא אתר סחר אלקטרוני המופעל מבייג'ינג שבסין. האתר הוא אחד משני האתרים המובילים בסין בסחר אלקטרוני לצד עליבאבא.

באוגוסט 2020 הוערך שווי החברה במעל 105 מיליארד דולר.

## היסטוריה
החברה הוקמה בשנת 1998 על ידי ליו קיאנגדונג (הידוע גם בשם ריצ'רד ליו), כרשת חנויות אלקטרוניקה ביתית בשם Jingdong. הרשת מנתה 12 חנויות פיזיות ברחבי בייג'ינג. בעקבות מגפת הסארס ב-2003, נאלץ קיאנגדונג לסגור את כל החנויות, פרט לאחת, עקב בידוד שהוכרז בעיר. אז החל לפרסם את הסחורה שלו באינטרנט. המסחר האלקטרוני בסין היה אז בתחילת דרכו, העובדים שלו נאלצו לרשום הזמנות באופן ידני וביצעו שליחויות באופן אישי, ללקוחות שהיו קרובים למשרד. המכירות התחילו לצמוח וקיאנגדונג החליט להתמקד במסחר אלקטרוני. תוך מספר חודשים ספורים הוא השיק את אתר המסחר האלקטרוני 360buy שכלל כ-100 מוצרים. בהמשך זנח לגמרי את החנויות הפיזיות והקדיש את עיקר המשאבים שלו לבניית העסק המקוון שלו שהיה לגדול בסין בתחומו - מוצרי אלקטרוניקה. החברה הרחיבה במשך הזמן את תחומי פעילותה והחלה למכור מוצרים בכל קטגוריה.

בסוף 2011 נפרץ האתר על ידי האקרים שהצליחו להשיג את פרטי כרטיסי האשראי של מיליוני משתמשים שלו.

בפברואר 2013 גייסה החברה השקעה בסך 400 מיליון דולר, בהובלת הנסיך אל-וליד בן טלאל וחברת ההשקעות שלו קינגדום הולדינג קומפני והמשקיע הרוסי-ישראלי יורי מילנר, באמצעות חברת ההשקעות שלו "DST Global". באותה תקופה גם שינתה החברה את שמה ל-JD.com, הרחיבה את פעילותה והחלה לשמש כפלטפורמת מסחר אלקטרוני ולוגיסטיקה לצדדים שלישיים.

במאי 2014 היא הונפקה בבורסת נאסד"ק שבניו יורק והפכה לחברה ציבורית.

ביוני 2015 החברה החלה לפעול גם בשוק הרוסי והשיקה את אתר JD גם בשפה הרוסית.

בפברואר 2018 הודיעה החברה כי היא מתכוונת להתחרות באמזון באירופה במהלך 2019, ולהרחיב את נוכחותה בהמשך גם לארצות הברית. ב-31 באוגוסט 2018 מייסד ומנכ"ל החברה ליו צ'יאנגדונג, נעצר במהלך ביקור עסקי בארצות הברית, בחשד להתנהגות מינית בלתי הולמת. יומיים אחר כך שוחרר, מבלי שהוגש נגדו כתב אישום, והוא חזר לסין. בדצמבר 2018, משרד התובע הכללי במינסוטה (שם הוגשה התלונה על אונס על ידי סטודנטית סינית) מסר כי לא יוגש כתב אישום מאחר שהראיות בעייתיות. באוקטובר 2022 ריצ'רד ליו הגיע להסדר מול הסטודנטית שהאשימה אותו באונס, זמן קצר לפני שאמור היה להיפתח המשפט האזרחי שלו במיניאפוליס, בו תבעה אותו על 50 אלף דולר.

בדצמבר 2020 הייתה "JD.com" לחברה הראשונה שמקבלת תשלומים במטבע היואן הדיגיטלי.
## בעלי עניין
20% ממניות החברה מוחזקות על ידי הענקית הסינית Tencent.

## קישורים חיצוניים

*  
## הערות שוליים

קטגוריה:אתרי מסחר אלקטרוני סיניים
קטגוריה:חברות סיניות הנסחרות בנאסד"ק
קטגוריה:חברות בשווי שוק מעל 100 מיליארד דולר
NW דגם B

דגם **NW דגם B** (באנגלית: **Neuer Vierer Type B**), היא מכונית בסגנון  מתוצרת יצרנית הרכב הצ'כית , אשר משנת 1919 נודעה בשם טטרה ויוצרה באימפריה האוסטרו-הונגרית.

בשנת 1901 יוצרו 2 יחידות שהיו קרויות "Neuer Vierer", אבל בשנת 1902 שם הרכב שונה ל-"type B". יוצרו 36 יחידות מסוג "NW סוג B".

## מאפיינים
* מפעל היצרן מוקם בעיר  בחבל מוראביה. לאחר פירוק אוסטריה-הונגריה ב-1918 נעשתה חלק מצ'כוסלובקיה, ועם פירוקה ב-1993 נעשתה חלק מן הרפובליקה הצ'כית.
* מנוע אחורי מרכזי שמוקם מתחת לרצפת הרכב.
* מנוע הנעה אחורית.
* מנוע קירור מים.

### מספר נוסעים
* 4 נוסעים.
* 6 נוסעים.
* 8 נוסעים.

## גלריה

קובץ:NW B Kopřivnice.JPG | דגם "NW דגם B"
קובץ: NW B.JPG| דגם "NW דגם B"
קובץ: Nesselsdorfer 1901 at International Oldtimer and Youngtimer Festival 2009 in Budapest -granada turnier.jpg | דגם "Neuer Vierer", שנת 1901
קובץ:Nesselsdorfer, 1901 - Flickr - granada turnier (1).jpg | דגם "Neuer Vierer", שנת 1901
קובץ:DSC08616 - Flickr - jns001.jpg | דגם "Neuer Vierer"


## ראו גם
* טטרה (רכב)
* NW E
* NW F

## קישורים חיצוניים

* אתר חברת טטרה

## הערות שוליים

קטגוריה:דגמי מכוניות שהושקו ב-1901
קטגוריה:רכבי טטרה
קטגוריה:כלי רכב שיוצרו באימפריה האוסטרו-הונגרית
קטגוריה:מכוניות מנוע מרכזי
קטגוריה:מכוניות קבריולה
לאסלו שטרן (חזן)

**לאסלו (בנימין) שטרן** (בהונגרית: **Stern László**); (בודפשט, 12 במרץ 1915 – בודפשט, 12 בספטמבר 1978) היה חזן ראשי בבודפשט, הונגריה, פעל על פי רוב בבית הכנסת ברחוב נַאג' פוּבַארוֹש 4 (Nagy Fuvaros utca 4), שהשתייך לקהילות הסטטוס קוו אנטה. אחד החזנים הגדולים, בנו של החזן ישראל שטרן ואחיו הגדול של החזן יליד הונגריה, משה שטרן. בבית כנסת זה פעל כרב לאסלו שלגו משנת 1945.

## ביוגרפיה
לאסלו (בנימין) שטרן נולד בבודפשט בשנת 1915. אביו, ישראל שטרן, היה החזן הראשי של הקהילה היהודית האורתודוקסית בבודפשט כמעט חמישים שנה. בנימין ספג במשפחה של אחד עשר הילדים את ידע החזנות של אביו מילדותו. הוא היה בקושי בן שמונה כשקולו כבר נשמע בבתי הכנסת בבודפשט. עם חלוף השנים הפך קולו לקול ייחודי, לטנור בעל הגוון הרך וגם הקשה לפי אופי התפילה, ולצדו שירתו מקהלות ילדים. הוא עבר את השואה, אך בקושי. חלק מבני משפחתו נרצחו, חלק שרדו. בשנת 1950 הוא התמנה לחזן של בית הכנסת ברחוב נאג' פובארוש ברובע 8 בבודפשט. הוא אף גר באותו בנין מגורים בדירה צנועה בקומה השנייה מעל בית הכנסת במשך שנים רבות. הוא היה הנציג הגדול האחרון של החזנות בהונגריה בסגנון המסורתי הישן, ואחרון שם בשושלת החזנים המפורסמת.

נכדו, פטר שטרן, היה מראשי מועדון הכדורגל מ.ט.ק. (הקבוצה שזוהתה עם יהודי הונגריה במשך עשרות שנים).

## הנצחה
רבים מחזני העיר, של כמה עשרות בתי כנסת שפעלו, עזבו את הונגריה במהלך המרד ההונגרי של 1956 או מיד בסמוך אחריו. לאסלו שטרן נשאר כדי לשרת את חברי הקהילה היהודית שנשארו. קולו הרטיט לבבות רבים ובית הכנסת ברחוב נאדי פובארוש 4 היה גדוש בשבתות ובמיוחד בחגים. שטרן נקבר בבית הקברות היהודי ברחוב קוזמה בבודפשט.

## לקריאה נוספת
* "שבת"-כתב עת יהודי פוליטי-תרבותי:החזן ובעל התפילה (בהונגרית)
* גיורא שרון, חזן ראשי: החזנים (הכמעט) נשכחים בהונגריה (בהונגרית)

## קישורים חיצוניים

## הערות שוליים

קטגוריה:חזנים הונגרים
קטגוריה:ניצולי השואה: הונגריה
קטגוריה:יהודים בשואה: הונגריה
קטגוריה:בודפשט: אישים
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:יהדות בודפשט
קטגוריה:הונגרים שנולדו ב-1915
קטגוריה:הונגרים שנפטרו ב-1978
יחסי אנדורה–אסטוניה

[250px|ממוזער|שרת החוץ של אנדורה [מריה אובק פונט נפגשת עם מקבילה האסטוני אורמס ריינסלאו בשולי העצרת הכללית של האו"ם, 2019]]
**יחסי אנדורה–אסטוניה** הם היחסים הדיפלומטיים הרשמיים שבין **[[אנדורה|נסיכות אנדורה]]** לבין **[[אסטוניה|רפובליקת אסטוניה]]**.

## היסטוריה
היחסים בין אנדורה לאסטוניה כוננו ב-11 באפריל 1996. אזרחים אסטונים יכולים לבקר באנדורה וזאת ללא צורך באשרה. גם אזרחי אנדורה יכולים לבקר באסטוניה ללא צורך באשרת כניסה עקב אמנת שנגן.

ביולי 2007, בשיתוף פעולה של שגרירות אסטוניה במדריד ושל משרד החוץ של אנדורה, נערך האירוע התרבותי הראשון אי פעם בתולדות היחסים הדיפלומטיים שכלל הופעה של Arsis Handbell Ensemble האסטונים באנדורה. ב-1 במרץ 2008 נחגג באנדורה יום העצמאות ה-90 של אסטוניה עם הופעה של מקהלה אסטונית באודיטוריום הלאומי של אנדורה. האירוע סוקר על ידי התקשורת בשתי המדינות.

ביוני 2014 נערכה באנדורה תערוכה על "מגדלורים באסטוניה לאורך עידנים", ובנובמבר 2017 נפתחה באנדורה לה ולה תערוכת צילומי נופים אסטוניים של צלמים בשם "Estonian landscapes: 4 seasons".

ב-21 בספטמבר 2017, מספר ימים לאחר שעמנואל מקרון הנסיך-שותף של אנדורה ביקר באסטוניה, נפגשה נשיאת אסטוניה קרסטי קליולאיד עם ראש ממשלת אנדורה אנטוני מרטי בשולי העצרת הכללית של האומות המאוחדות.

## יחסים כלכליים
היחסים הכלכליים בין שתי המדינות הם יחסים בסדר גודל זניח מאוד. בשנת 2017 אנדורה היא שותפת הסחר ה-171 בגודלה של אסטוניה.

אנדורה מהווה אתר תיירות חורפית פופולרי באסטוניה ומשום כך, שוק התיירות האסטונית באנדורה הוא גדול. פתיחתו של קו תעופה בין נמל התעופה הבינלאומי לנארט מרי שבטאלין לבין נמל התעופה של ברצלונה-אל פראט שבברצלונה (הקרובה לאנדורה), רק ביסס עוד יותר את מעמדה של אנדורה כאתר תיירות פופולרי.

## ביקורים מדרג גבוה
### מאנדורה לאסטוניה
* עמנואל מקרון, נשיא צרפת ונסיך-שותף של אנדורה (ספטמבר 2017)

## נציגויות דיפלומטיות
* אסטוניה אינה מיוצגת באנדורה בדרג השגרירות. אסטוניה מיוצגת באנדורה בדרג הקונסולרי באמצעות קונסוליה רשמית שהיא מחזיקה באנדורה לה ולה, בירת המדינה. בנוסף לכך, האמינה אסטוניה את שגרירותה במדריד, בירת ספרד הסמוכה, על אנדורה.
* אנדורה אינה מיוצגת באסטוניה, הן בדרג השגרירות והן בדרג הקונסולרי. אנדורה האמינה שגריר לא תושב שמיקום מושבו הוא בליסבון, בירת פורטוגל, על אסטוניה.

## קישורים חיצוניים

* Andorra, באתר משרד החוץ של אסטוניה

## הערות שוליים

קטגוריה:ערכים ללא קטגוריות פיזיות - יחסי חוץ
לוהנר-פורשה היברידי מעורב

**לוהנר-פורשה היברידי מעורב** (באנגלית: **Lohner-Porsche Mixed Hybrid**, קרוי גם: **Lohner-Porsche-Elektromobil**) היא מכונית בסגנון **Horseless carriage**  אשר פותחה על ידי פרדיננד פורשה ו-**Lohner-Werke**  במפעל הכרכרות **Jakob Lohner & Co**.

"לוהנר-פורשה היברידי מעורב" היה כנראה הרכב הראשון בעולם בעל הנעה היברידית אשר יוצר בין השנים 1900–1905.

הדגם הוצג בתערוכה העולמית של פריז בשנת 1900.

## תולדות הדגם
בשנת 1898 המהנדס פרדיננד פורשה, בן ה-23, בנה את המכונית הראשונה שלו, ה-"Chahner Electric Chaise". זאת הייתה המכונית עם ההנעה הקדמית הראשונה בעולם. המכונית השנייה של פורשה הייתה היברידית, והשתמשה במנוע בעירה פנימית כדי לסובב גנרטור שסיפק כוח ל-4 מנועים חשמליים הממוקמים במרכזי הגלגלים. על המצבר בלבד המכונית הייתה יכולה לנסוע כמעט 40 מיילים (כ-64 קילומטר). אבות טיפוס ראשונים היו בעלי הנעה דו-גלגלית, כלי רכב חשמליים המונעים על ידי סוללות עם שני מנועים רכובים על רכזת קדמית. גרסה מאוחרת יותר הייתה היברידית באמצעות מנועים חשמליים רכובים על רכזת בכל גלגל, המונעים על ידי סוללות וגנרטור מנועי בנזין.
* שלדה וגוף עשויים עץ.
* מנוע מוט-פנימי אחד המחובר להגה הקדמי, תפוקת מנוע 2.5 / 3.5 כ"ס, עם פרצים קצרים של 7 כ"ס.
* ארבעים וארבעה תאי סוללת עופרת של 80 וולט. משך השימוש כשלוש שעות, מהירות מקסימלית כ-28 - 36 קמ"ש. משקל הסוללות עמד על 1.8 טון, כדי להניע את ארבעת המנועים החשמליים, ועלותם כ-15,000 כתרים אוסטריים (בשנת 1901).
* העיצוב של דגם "לוהנר-פורשה היברידי מעורב" נחקר על ידי בואינג ונאס"א על מנת ליצור את רכב הנדידה הירחי של תוכנית אפולו. רבים מעקרונות העיצוב של הדגם "לוהנר-פורשה היברידי מעורב" השתקפו בעיצוב כלי רכב של היצרנית הבריטית רובר. הרעיון ההיברידי של הסדרה עומד בבסיס קטרי רכבת מודרניים רבים.
* במרוצי מכוניות דגם "לוהנר-פורשה היברידי מעורב" הגיע למהירות של 56 קמ"ש, וזכה במספר גביעים בתחרויות מהירות באוסטריה.
* בשנת 1906 נמכרו יותר מ-300 יחידות מהדגם.

### תצורות
* 2 מושבים + נהג, דגם פתוח קבריולה.
* 4 מושבים + נהג.

## גלריה

קובץ:GenevaMotorShow2011.jpg | "לוהנר-פורשה היברידי מעורב", שנת 1900
קובץ:TMW 1428 Lohner-Porsche-Elektromobil.jpg | "לוהנר-פורשה היברידי מעורב"



קובץ:Emblem Lohner-Porsche.JPG | לוגו היצרן "Jakob Lohner & Co"


## ראו גם
* פרדיננד פורשה

## קישורים חיצוניים

* 

## הערות שוליים

קטגוריה:דגמי מכוניות שהושקו ב-1900
קטגוריה:מכוניות קבריולה
קטגוריה:מכוניות היברידיות
קטגוריה:כלי רכב גרמניים
יחסי מקדוניה הצפונית – סלובניה

**יחסי מקדוניה הצפונית–סלובניה** הם היחסים הדיפלומטיים הרשמיים שבין **[[מקדוניה הצפונית|רפובליקת מקדוניה הצפונית]]** לבין **[[סלובניה|רפובליקת סלובניה]]**.

## היסטוריה
בין שתי המדינות קשרים פוליטיים קרובים מאוד הנובעים מהיסטוריה משותפת. שתי המדינות היו חברות ברפובליקה הפדרלית הסוציאליסטית של יוגוסלביה ושתיהן הכריזו על עצמאותן באותה השנה, זו אחר זו (סלובניה בחודש יוני ומקדוניה הצפונית בחודש ספטמבר). שתי המדינות הכירו בעצמאות אחת של השנייה ב-12 בפברואר 1992. היחסים הדיפלומטיים הרשמיים שבין המדינות כוננו ב-17 במרץ 1992 ולמעשה הייתה סלובניה המדינה הראשונה לכונן יחסים דיפלומטיים עם מקדוניה הצפונית.

סלובניה תומכת בריבונות של מקדוניה הצפונית, בתביעה המדינית שלה, בהרחבת הפטור מאשרות ובהצטרפותה של המדינה לאיחוד האירופי.

מעל 70 חברות סלובניות לוקחות חלק בשוק הצפון מקדוני, וההשקעות בין מדינה למדינה הן גבוהות מאוד. ב-2009 ראש ממשלת מקדוניה הצפונית חשף כי מדינתו צפויה לקבל השקעות סלובניות רבות בפרויקטים בנושא האנרגיה.

## הסכמים ואמנות
* הסכם סחר חופשי.
* הסכם לקידום והגנה על השקעות.
* הסכם חילופי מידע בנושא המס ובתוכו אמנה למניעת כפל מס.

## נציגויות דיפלומטיות
* מקדוניה הצפונית מיוצגת בסלובניה בדרג השגרירות באמצעות שגרירות רשמית שהיא מחזיקה בליובליאנה, בירת המדינה. מקדוניה הצפונית מיוצגת בסלובניה גם בדרג הקונסולרי באמצעות קונסוליה רשמית שהיא מחזיקה במורסקה סובוטה.
* סלובניה מיוצגת במקדוניה הצפונית בדרג השגרירות באמצעות שגרירות רשמית שהיא מחזיקה בסקופיה, בירת המדינה. סלובניה מיוצגת במקדוניה הצפונית גם בדרג הקונסולרי באמצעות קונסוליה רשמית שהיא מחזיקה באוחריד.

## קישורים חיצוניים

* Republic of Slovenia - Government Communication Office

## הערות שוליים

קטגוריה:ערכים ללא קטגוריות פיזיות - יחסי חוץ
טקאו קנאדה

**טקאו קנאדֶה** (ביפנית: **金出 武雄**; נולד ב-24 באוקטובר 1945) הוא מדען מחשב יפני מומחה בתחום ראייה ממוחשבת.

## ביוגרפיה
טקאו קנאדה, יליד בהיוגו, למד באוניברסיטת קיוטו ולאחר סיום הלימודים החל ללמד שם. בשנת 1974 הוא סיים את הדוקטורט. בהמשך, בשנת 1980 הוא עבר לאוניברסיטת קרנגי מלון והחל התמחות ברובוטיקה וראייה ממוחשבת.

באוניברסיטה זו הוא הקים מכון לרובוטיקה ועמד בראשו. בנוסף, בשנת 2001 הוא הקים מרכז לחקר המחשב בטוקיו ועמד בראש המוסד עד לשנת 2010. במהלך הקריירה המדעית הוא פרסם יותר מ-400 פרסומים ובבעלותו כ-20 פטנטים. בין היתר הוא היה שותף ליצירת שיטת לוקאס-קנאדה.

על העבודות ומחקרים בתחום מומחיותו טקאו קנאדה זכה במספר פרסים לרבות פרס קיוטו בשנת 2016.

## קישורים חיצוניים

*  קורות חיים

קטגוריה:מדענים יפנים
קטגוריה:מדעני מחשב אמריקאים
קטגוריה:חברי האקדמיה האמריקאית לאמנויות ולמדעים
קטגוריה:זוכי פרס קיוטו
קטגוריה:סגל אוניברסיטת קרנגי מלון
קטגוריה:יפנים שנולדו ב-1945
יחסי אנדורה–קנדה

**יחסי אנדורה–קנדה** הם הדיפלומטיים שבין **[[אנדורה|נסיכות אנדורה]]** לבין **[[קנדה]]**.

## היסטוריה
היחסים שבין אנדורה לקנדה כוננו ב-1995. על פי משרד החוץ הקנדי היחסים הם "יחסים המבוססים על ערכים משותפים ודיאלוג פוליטי ברומו של עולם". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני.

אזרחי אנדורה יכולים להיכנס לקנדה באופן חופשי, ללא אשרה, לתקופה של עד שישה חודשים. מן הצד השני, גם אזרחי קנדה יכולים להיכנס לאנדורה באופן חופשי וללא אשרה.

## נציגויות דיפלומטיות
* אנדורה אינה מיוצגת בקנדה בדרג השגרירות, אלא באמצעות שגרירותה בניו יורק, אותה האמינה על קנדה. אנדורה מיוצגת בקנדה בדרג הקונסולרי באמצעות קונסוליה רשמית שהיא מחזיקה במונטריאול.
* קנדה אינה מיוצגת באנדורה, הן בדרג השגרירות והן בדרג הקונסולרי. קנדה האמינה את שגרירותה שבמדריד, בירת ספרד הסמוכה, על אנדורה.

## קישורים חיצוניים
* יחסי אנדורה – קנדה, באתר שגרירות קנדה בספרד

קטגוריה:ערכים ללא קטגוריות פיזיות - יחסי חוץ
יחסי בוסניה והרצגובינה – הממלכה המאוחדת

**יחסי בוסניה והרצגובינה–הממלכה המאוחדת** הם היחסים הדו-צדדיים בין שתי המדינות, בוסניה והרצגובינה והממלכה המאוחדת.

## היסטוריה
בשנת 1995 נחתם הסכם דייטון, ובעקבותיו הכירה בריטניה בבוסניה והרצגובינה. כוחות בריטיים היו חלק מכוח שמירת השלום של נאט"ו, ולאחר מכן בריטניה הייתה חלק מכוח האכיפה ומכוח הייצוב, אשר פעלו לשמירת השלום ברחבי בוסניה.

כיום בוסניה והרצגובינה היא מדינה מועמדת להצטרפות לאיחוד האירופי, בעוד בריטניה מובילה תהליך של פרישה מהאיחוד.

## נציגויות דיפלומטיות
בוסניה והרצגובינה מחזיקה בבריטניה שגרירות בלונדון בלבד. מאידך, בריטניה מחזיקה בבוסניה והרצגובינה שגרירות בסרייבו וקונסוליה כללית בבאניה לוקה.

## הערות שוליים

קטגוריה:ערכים ללא קטגוריות פיזיות - יחסי חוץ
מומוס (זמר)

**ניקולס (ניק) קארי** (נולד ב-11 בפברואר 1960), הידוע בציבור הרחב בשם הבמה שלו **[[מומוס]]** (על שם אל הלעג ההיתול, הלגלוג והביקורת היווני), הוא אמן רב תחומי, זמר-יוצר, רב-נגן, מפיק מוזיקלי, סופר, בלוגר סקוטי ולשעבר עיתונאי במגזין Wired. במשך יותר משלושים שנה הוא מוציא לאור אלבומי מוזיקה בפלטפורמות שונות, כשעיקר פעילותו כיום במדיה הדיגיטלית, באתרים כמו Youtube ו-Tumblr. יצירתו מתאפיינת בטקסטים דמויי-שירה, עשירים ברפרנסים תרבותיים והומור ופרובוקטיביים בחלקם, ובמוזיקה הניחנת בעושר מלודי והרמוני. ההפקה המוזיקלית בשיריו נוטה להיות דלילה, תוך שימוש בדגימת צלילים ובסאונד לו-פיי כחלק מהאמירה האמנותית, ולהימנע על פי רוב מצלילים בעלי קונוטוציה של עוצמה, כמו גיטרה בדיסטורשן.

## ביוגרפיה
מומוס נולד ב-11 בפברואר 1960 בפייזלי שבסקוטלנד כבן למשפחה בת שלושה אחים, להורים אקדמאים. במהלך ילדותו התגורר גם ביוון ובקנדה, ככל שלאביו הייתה עבודה שם. מומוס נמשך למוזיקה מגיל צעיר, וכבר בילדותו היה מבצע שירים מאולתרים וקטעי פרפורמנס, ואף הקליט באופן חובבני מספר קטעי מוזיקה ניסיוניים, את חלקם שילב באלבומו "The Little Red Songbook"  מ-1998. מומוס החל את הקריירה המוזיקלית שלו באופן רשמי בתחילת שנות השמונים, עת נשר מלימודיו באוניברסיטת אברדין לצורך הקמת להקה עם חבריו, "הפוריטנים", שעמם הוציא EP בחברת התקליטים 4AD, ב-1982. לאחר מכן השלים את לימודיו, עד לתואר שני בלימודי ספרות אנגלית.

בשנת 1986 הוציא את אלבום הסולו הראשון שלו, "Circus Maximus" , שלא היה הצלחה מסחרית בעת השקתו, אך הפגיש את הקהל לראשונה עם מוטיבים שיופיעו ביצירתו בהמשך הדרך. בשנים אלו הושפע בעיקר מסרז' גינזבורג וז'אק ברל, מבחינת כתיבה והגשה, וכן מבחינה נושאית. הצלחתו המסחרית הראשונה התרחשה בשנת 1989, כאשר הוציא את האלבום "Don't Stop The Night" אשר כלל את הלהיט "The Hairstyle of the Devil", שהגיע למקום 94 במצעד הסינגלים הבריטי במאי 1989, ולמקום 32 ברשימת סוף השנה של תחנת הרדיו KITS Live 105 .

מאז הוציא עוד עשרות אלבומים, כשהוא מוסיף לשכלל את האלמנטים המאפיינים את יצירתו.

כמו כן, פרסם מספר ספרים, שזכו לביקורות משבחות ב-LA Times ובהגרדיאן, והוא עתיד לפרסם נובלה אוטוביוגרפית שתצא לאור ביולי 2020 - "Niche" (נישה).

מומוס ידוע כמעריץ של דייוויד בואי ורואה בו מקור השראה. לאורך הקריירה שלו ביצע מומוס לא מעט גרסאות כיסוי לשיריו של בואי ומחוות ליצירתו. בואי התייחס לכך פעמים אחדות, כאשר פרסם את מומוס באתר האינטרנט שלו, וכן קידם בעמוד הפייסבוק שלו מופע בשם "Dybbuk", בו הגיש מומוס משירי בואי.

## חיים אישיים
בשני העשורים האחרונים, התגורר מומוס בלונדון, פריז, טוקיו, ניו יורק וברלין. בין השנים 2010–2018 התגורר באוסקה שביפן, ונכון ל-2019, הוא מחלק את זמנו בין ברלין לפריז.

הוא לקה בדצמבר 1997 בזיהום בעינו הימנית עקב שימוש בעדשת מגע שנשטפה במים מלוכלכים. הדבר גרם לו לאבד את הראייה בעין זו. מאז הוא עושה שימוש תדיר ברטייה כחלק מהמראה שלו, או לחלופין במשקפי שמש.

בן דודו הוא המוזיקאי ג'סטין קארי , הסולן של להקת "דל אמיטרי" . מומוס מגדיר עצמו כאתאיסט.

## דיסקוגרפיה

## קישורים חיצוניים
* 

* 

## הערות שוליים

קטגוריה:זמרים סקוטים
קטגוריה:אמנים סקוטים
קטגוריה:מוזיקאים להט"בים בריטים
קטגוריה:סופרים סקוטים
קטגוריה:מפיקים מוזיקליים בריטים
קטגוריה:אמנים בריטים הידועים בשם במה
קטגוריה:עיתונאים בריטים
קטגוריה:בלוגרים בריטים
קטגוריה:אתאיסטים בריטים
קטגוריה:בריטים שנולדו ב-1960
Just Dance 2020

**Just Dance 2020** (בעברית: **רק לרקוד 2020**) הוא משחק ריקוד המיוצר ומשווק על ידי חברת יוביסופט כחלק מסדרת המשחקים "Just Dance". שם הסדרה מבוסס על השיר של ליידי גאגא, בעל אותו השם - "Just Dance".

המשחק הוכרז רשמית בכנס E3 2019 בתאריך 10 ביוני 2018, וישוחרר רשמית בצפון אמריקה ל-PlayStation 4, ל-Xbox One, ל-Wii ל-Nintendo Switch ולראשונה גם ל-Google Stadia  ב-5 בנובמבר 2019. בנוסף לכך, זה המשחק האחרון שיצא לקונסולת Wii.

משחק זה מכיל שני שירים ישראליים, "תל אביב" בביצוע עומר אדם בהשתתפות אריסה, ו-"באסה סבבה" של נטע ברזילי.

## מצבי משחק ותכונות
* **Just Dance Controller** - אפליקציה ל-iOS ואנדרואיד שבה הטלפון החכם משמש כשלט וניתן להשתמש בה עד 6 אנשים בו זמנית.
* **Just Dance Unlimited** - כ-500 שירים מכל משחקי הסדרה הקודמים. שירות זה זמין רק לקונסולות תקופת הדור השמיני ובתשלום אך עם קניית המשחק מתקבל חודש ניסיון חינם.
***All Stars** - המצב נוצר לציון עשור למשחק, הוא כולל פלייליסט של 10 שירים המייצגים מהדורות קודמות של המשחק, וכן שיר חדש מהמהדורה השנה.
***Kids Mode** - מצב הכולל 8 שירים שמותאמים לילדים ולפעוטות. המצב מציג ממשק משתמש שונה וקל לתפעול, בנוסף לכך, במקום לקבל ציונים ברורים על התנועה (ok, good, super, perfect), המשתמשים יכולים לקבל 2 ציונים בלבד, HAHA (אלטרנטיבה ל-ok) או WOW (אלטרנטיבה ל-Perfect).
***World Dance Floor** - מצב בו אפשר להתחרות עם אנשים אחרים מרחבי העולם. בתוך המצב, אפשר למצוא משחקונים, כגון: Song Vote (הצבעה לשיר הבא שיופיע), Team Battle (המשתמשים מתחלקים לשתי קבוצות, והקבוצה שהשיגה הכי הרבה נקודות - זוכה), Tournament (טורניר הכולל 3 שירים, המנצח הוא מי שהצליח לצבור כמה שיותר נקודות במהלך שלושת השירים) ועוד.

## רשימת השירים

## קישורים חיצוניים
* 

## הערות שוליים

קטגוריה:משחקי פלייסטיישן 4
קטגוריה:משחקי Xbox One
קטגוריה:משחקי Wii
קטגוריה:משחקי נינטנדו סוויץ'
קטגוריה:משחקי וידאו משנת 2019
קטגוריה:Just Dance (סדרת משחקי וידאו)
קטגוריה:משחקי וידאו שפותחו בצרפת
יחסי מלטה–קנדה

**יחסי מלטה–קנדה** הם היחסים הדיפלומטיים שבין **[[מלטה|רפובליקת מלטה]]** לבין **[[קנדה]]**.

## היסטוריה
היחסים שבין מלטה לקנדה כוננו מספר ימים לאחר עצמאותה של מלטה, ב-21 בדצמבר 1964. על פי משרד החוץ הקנדי היחסים הם "יחסים המבוססים על חיבור לערכים דמוקרטיים משותפים". מרכז שיתוף הפעולה שבין שתי המדינות הוא בארגונים הבינלאומיים בהם נוטה אנדורה לתמוך בהצעות קנדיות ולהפך. שתי המדינות נהנות משיתוף פעולה קרוב במסגרת ארגון לה פרנקופוני.

אזרחי קנדה יכולים להיכנס למלטה באופן חופשי, ללא אשרה, לתקופה של עד תשעים ימים. מן הצד השני, גם אזרחי מלטה יכולים להיכנס לקנדה באופן חופשי וללא אשרה, לתקופה של עד שישה חודשים.

מלטה שיחקה תפקיד מפתח וסיפקה בסיסים לחיילים הקנדיים מלחמת האזרחים בלוב במרץ 2011.

היחסים שבין העמים הם חזקים, עם אוכלוסייה קנדית-מלטזית משמעותית (42,000 לפי מפקד האוכלוסין הקנדי לשנת 2016). ריכוז המלטזים בטורונטו הוא אחד מריכוזי המלטזים (דיאספורה) הגדולים ביותר בעולם.

## הסכמים דיפלומטיים
קנדה ומלטה חתמו על מספר הסכמים דיפלומטיים משותפים:
* הסכם דיפלומטי בין רפובליקת מלטה לקנדה בנושא השקעות (1982)
* הסכם דיפלומטי בין רפובליקת מלטה לקנדה בנושא מס (1987)
* הסכם דיפלומטי בין רפובליקת מלטה לקנדה בנושא ביטחון חברתי (1992)
* הסכם דיפלומטי בין רפובליקת מלטה לקנדה בנושא הפקת סרטים (1995)
* הסכם דיפלומטי בין רפובליקת מלטה לקנדה בנושא יחסים אודיו-ויזואליים (1997)

## נציגויות דיפלומטיות
* מלטה אינה מיוצגת בקנדה בדרג השגרירות, אלא באמצעות שגרירותה בוושינגטון די. סי., בירת ארצות הברית הסמוכה, אותה האמינה על קנדה. מלטה מיוצגת בקנדה בדרג הקונסולרי באמצעות חמש קונסוליות בערים: סנט ג'ונס, אדמונטון, ונקובר, מונטריאול, וטורונטו.
* קנדה אינה מיוצגת במלטה בדרג השגרירות, אלא באמצעות שגרירותה ברומא, בירת איטליה הסמוכה, אותה האמינה על איטליה. קנדה מיוצגת במלטה בדרג הקונסולרי באמצעות קונסוליה שהיא מחזיקה בולטה, בירת המדינה.

## קישורים חיצוניים
* יחסי מלטה – קנדה, באתר שגרירות קנדה באיטליה
* קנדה, באתר שגרירות מלטה בארצות הברית

## הערות שוליים

קטגוריה:ערכים ללא קטגוריות פיזיות - יחסי חוץ
גביע המדינה בכדורסל 2019/2020

**[[גביע המדינה בכדורסל]]** לעונת **[[עונת 2019/2020 בליגת העל בכדורסל|2019/2020]]** היא התחרות ה-60 מאז היווסדו של המפעל.
הפועל ירושלים זכתה בגביע השישי בתולדותיה, לאחר שניצחה במשחק הגמר את עירוני נהריה

## סיבוב ראשון
ארבע הפינליסטיות מגביע המדינה 2018/2019 הפועל ירושלים, מכבי ראשון לציון, הפועל חולון והפועל תל אביב העפילו אוטומטית לשלב הבא אליהם הצטרפו מכבי תל אביב והפועל באר שבע בהגרלה.

## שמינית הגמר

## רבע הגמר

## חצי הגמר

## הגמר

משחק הגמר נערך ב-13 בפברואר 2020 בהיכל מנורה מבטחים שבתל אביב, וניצחה בו הפועל ירושלים בתוצאה 89:92, שזכתה בגביע המדינה השישי בתולדותיה.

## קישורים חיצוניים
* גביע המדינה לגברים  באתר איגוד הכדורסל בישראל

## הערות שוליים

קטגוריה:2019 בישראל: כדורסל
קטגוריה:2020 בישראל: כדורסל
קטגוריה:תחרויות כדורסל ב-2019
קטגוריה:תחרויות כדורסל ב-2020
קטגוריה:עונות בגביע המדינה בכדורסל
קתרין שפרד

**קתרין שפרד** (באנגלית: **Catherine Shepherd**; נולדה בשנת 1975) היא שחקנית, קומיקאית, תסריטאית ובמאית אנגלייה.

## ביוגרפיה
בתחילת העשור הראשון של המאה ה-21 הופיעה שפרד בקומדיות של רדיו 4 של ה-BBC, בתפקיד דייזי בסיטקום "Think the Unthinkable" לצדם של מרקוס בריגסטוק ודייוויד מיטשל, ובתוכנית המערכונים "Concrete Cow" של ג'יימס קארי יחד עם רוברט וב.

בטלוויזיה גילמה שפרד את הדמות אפריל בסיטקום "פיפ שואו". היא הופיעה בפרק אחד בעונה השנייה בשנת 2004, וחזרה לשחק ב-2015 בעונה התשיעית של הסדרה.
שפרד שיחקה בתפקיד אורח בפרק "The Dinner Party" בסדרה "צוות איי טי".

ב-2013 הקליטה שפרד ספר שמע "Blue Sky Thinking" מאת בן לואיס.

ב-2018 כיכבה בתפקיד הראשי בסיטקום "סאלי לנצח" של HBO וסקיי אטלנטיק.
ב-2019 הופיעה בסרט הקומדיה הקצר "Sorry" לצדה של לולי אדפופי.

בשנת 2021, כתבה שני פרקים לסדרת הקומדיה האמריקאית "הפסיכיאטר מהדלת ליד" מבית אפל TV פלוס בכיכובם של פול ראד וויל פרל.

## פילמוגרפיה

## קישורים חיצוניים

## הערות שוליים

קטגוריה:שחקניות קולנוע וטלוויזיה אנגליות
קטגוריה:קומיקאיות בריטיות
קטגוריה:במאיות קולנוע בריטיות
קטגוריה:תסריטאיות קולנוע בריטיות
קטגוריה:בריטיות שנולדו ב-1975
קטגוריה:בריטים שנולדו ב-1975
אוסטין 15

**אוסטין 15** (באנגלית: **Austin 15**, קרוי גם: **Austin 15 hp**) היא מכונית בסגנון מכונית עידן פליז בתצורה "Torpedo"  שיוצרה במספר תצורות מתוצרת יצרנית הרכב הבריטית **Austin Motor Company**  (שם רשמי: **The Austin Motor Company Limited**) אשר יוצרה בין השנים 1908–1915 בבריטניה.

דגם "אוסטין 15" הוצג לראשונה בנובמבר 1908 בתערוכה במרכז כנסים ב-"Olympia, London"  באזור "West Kensington"  בלונדון.

## תצורות

* קבריולה.
* רודסטר – 2 מושבים + מושב אחורי נשלף.
* רודסטר – 2 מושבים.
* מסחרית.

## גלריה

קובץ: Austin 15 h.p. Wellington 1912 (4299911957).jpg| "אוסטין 15", שנת 1912
קובץ:Austin 15 Tourer 1911 (14948124376).jpg | "אוסטין 15", שנת 1911
קובץ:Austin 15 1910 (5748370034).jpg | "אוסטין 15", שנת 1910
קובץ:Austin 15 (1497753879).jpg | "אוסטין 15"
קובץ: 1910 Austin 15hp Roadster (24462249281).jpg| "אוסטין 15", שנת 1910 – רודסטר
קובץ:Austin Town Carriage 1911 edit.jpg | "אוסטין 15", דגם "Town Carriage" שנת 1911
קובץ: 1910 Austin 15hp. Commercial (5864228320).jpg| "אוסטין 15", שנת 1910 – מסחרית


## ראו גם
* אוסטין 7 HP
* אוסטין 10
* אוסטין 12
* אוסטין 18

## קישורים חיצוניים

## הערות שוליים

קטגוריה:דגמי מכוניות שהושקו ב-1908
קטגוריה:מכוניות קבריולה
קטגוריה:מכוניות מסחריות
15
קטגוריה:כלי רכב בריטיים